Ali Asadov - Wikipedia
30 November 1956 (1956-11-30) (64 jaar oud)
Bakoe, Azerbeidjanse Sowjet Sosialistiese Republiek, Sowjetunie
(nou Bakoe, Azerbeidjan)
Ali Hidayat oğlu Asadov (In Azerbeidjans: Əli Hidayət oğlu Əsədov ) is gebore op 30 November 1956. Hy dien tans as eerste minister van Azerbeidjan. Hy is op 8 Oktober 2019 deur president Ilham Aliyev aangestel.
Ali Asadov is op 30 November 1956 in Baku gebore. In 1974 voltooi hy sy skoolloopbaan by die sekondêre skool in Baku en skryf in by die Plekhanov Russiese Universiteit vir Ekonomie in Moskou, waar hy gradueer in 1978. Van 1978 tot 1980 het hy in die weermag gedien.
In 1980 begin hy werk as hoof laboratorium assistent by die Instituut van Ekonomie aan die Akademie van Wetenskap van die Aserbeidjaanse SSR.
Asadov het sy studies voortgesit aan die Instituut van Ekonomie aan die Russiese Akademie vir Wetenskap in Moskou tussen 1981 en 1984, waar hy sy nagraadse diploma in Ekonomie voltooi.
Tussen 1989 en 1995 werk Ali Asadov as mede Professor en hoof van die Departement aan die Baku Instituut van Maatskaplike Bestuur en Politieke Wetenskap, voordat hy die politiek betree.
In die eerste Aserbeidjaanse parlementêre verkiesings op 12 November 1995 word hy verkies as verteenwoordiger van die Nuwe Aserbeijaanse party vir die tydperk 1995 tot 2000 as 'n lid van die Nasionale Vergadering van die Republiek van Aserbeidjan.
Op 17 April 1998 word hy aangestel as die Assistent van die President van Aserbeidjan vir Ekonomiese Sake.
Volgens 'n besluit deur President İlham Aliyev op 30 November 2012 is Ali Asadov aangestel as die Vise-Hoof van Presidensiële Administrasie en in 2017 Raadgewer vir die President van Aserbeidjan oor Ekonomiese Sake.
Asadov word as 'n bondgenoot van President Aliyev beskou. In Oktober 2019, na die bedanking van Novruz Mammadov, word Asadov verkies tot Eerste Minister van Aserbeidjan met 105 stemme teen 0 in die Nasionale Vergadering.
↑ "Ə.H.Əsədovun 1-ci dərəcəli "Vətənə xidmətə görə" ordeni ilə təltif edilməsi haqqında Azərbaycan Respublikası Prezidentinin Sərəncamı". Webtuiste van Azerbaijan president . Besoek op 24 Desember 2019.